**Broj: 01-71/18**

**Vareš, 03.04.2018. godine**

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine FBiH“, broj: 12/03, 34/03 i 65/13) i člana 8. Odluke o utvrđivanju standarda i kriterija za konačna imenovanja na pozicije u regulirane organe – Prečišćeni tekst, broj: 01-50/13 od 18.02.2013. godine i broj: 01-178/13 od 20.06.2013. godine, Komisija za izbor u regulirane organe Općinskog vijeća Vareš, objavljuje:

**J A V N I O G L A S**

**za izbor i imenovanje predsjednika i članova Skupština**

**Javnih preduzeća čiji je osnivač Općina Vareš**

1. **Predmet javnog oglasa**

Izbor i imenovanje na pozicije predsjednika i članova Skupština Javnih preduzeća:

1. Javno komunalno preduzeće d.o.o. Vareš……………….predsjednik i 6 članova

*( 2 člana iz reda zaposlenih u Jedinstvenom općinskom organu uprvae Općine Vareš i 5 predstavnika mjesnih zajednica – 1 predstavnik gradske MZ i 4 predstavnika seoskih MZ)*

1. JP „Vareš – stan“ d.o.o. Vareš…………………………...predsjednik i 2 člana

*(1 član iz reda zaposlenih u Jedinstvenom općinskom organu uprave Općine Vareš, 1 član iz MZ Vareš i 1 član iz MZ Vareš Majdan iz reda etažnih vlasnika)*

1. JP „Veterinarska stanica“ d.o.o. Vareš…………………..predsjednik i 2 člana

*(3 člana iz reda zaposlenih u Jedinstvenom općinskom organu uprave Općine Vareš)*

1. **Opis pozicije**

**Skupština preduzeća je nadležna da:**

* donosi Statut i izmjene i dopune Statuta;
* donosi Etički kodeks, poslovnike i druge opće akte na prijedlog Nadzornog odbora;
* odlučuje o povećanju i smanjenju osnovnog kapitala;
* usvaja godišnji izvještaj preduzeća, koji uključuje finansijski izvještaj i izvještaj revizora, Nadzornog odbora i Odbora za reviziju;
* odlučuje o rasporedu dobiti;
* odlučuje o načinu pokrića gubitka;
* odlučuje o osnivanju i kupovini drugih preduzeća, spajanju s drugim i pripajanju drugih društava preduzeću uz suglasnost osnivača;
* odlučuje o promjeni oblika i podjeli preduzeća uz suglasnost osnivača;
* odlučuje o izboru i razrješenju članova Nadzornog odbora;
* odlučuje o izboru vanjskog revizora i izboru i razrješenju članova Odbora za reviziju;
* odlučuje o Poslovniku o radu Skupštine, Nadzornog odbora i Odbora za reviziju;
* odlučuje o ostvarivanju zahtjeva Javnog preduzeća prema članovima Uprave i Nadzornog odbora u vezi sa naknadom štete nastale pri osnivanju ili vođenju poslova Javnog preduzeća;
* odlučuje o zastupanju Javnog preduzeća u sudskim postupcima koji se vode protiv članova Uprave društva ili eventualnim postupcima protiv članova drugih organa Javnog preduzeća;
* odlučuje o naknadama članova Nadzornog odbora i odbora za reviziju;
* podnosi Općinskom vijeću izvještaj o radu i poslovanju Javnog preduzeća najmanje jednom godišnje;
* odlučuje i o drugim pitanjima utvrđenim Zakonom i Statutom Javnog preduzeća.

1. **Mandat**

Predsjednik i članovi skupština Javnih preduzeća imenuju se na mandatni period od četiri (4) godine s mogučnošću ponovnog izbora.

Predsjednik i članovi skupštine Javnog preduzeća imaju pravo na naknadu za svoj rad, koja je utvrđena aktima Javnih preduzeća. Naknade će se isplaćivati iz sredstava Javnih preduzeća.

1. **Uslovi za pozicije**

Svi kandidati moraju ispunjavati opće i posebne uslove.

**Opći uslovi:**

1. da su državljani Bosne i Hercegovine;
2. da su stariji od 18 godina i da nisu stariji od 65 godina na dan imenovanja;
3. da nisu otpušteni iz državne Službe kao rezultat disciplinske mjere na bilo kojem nivou vlasti u BiH, u periodu od tri godine od dana objavljivanja oglasa;
4. da nisu pod optužnicom Međunarodnog suda za ratne zločine u bivšoj Jugoslaviji (član IX 1. Ustava Bosne i Hercegovine);
5. da nisu na funkciji u političkoj stranci u smislu člana 5. Zakona o ministarskim, vladinim i drugim imenovanjima FBiH;
6. da nemaju privatni/finansijski interes u Javnom preduzeću u kojem se kandiduju;
7. da nisu članovi organa zakonodavne, izvršne ili sudske vlasti ili savjetnik u smislu odredbi Zakona o sukobu interesa u tijelima vlasti FBiH ako se radi o konačnom imenovanju u organe Javnih preduzeća;
8. da nisu osuđivani za krivična djela i za privredni prestup nespojive sa dužnošću u instituciji – pravnom subjektu u kojem se kandiduju, pet (5) godina od dana pravosnažnosti presude isključujući vrijeme zatvorske kazne;
9. da nisu lica kojima je pravosnažnom presudom suda zabranjeno obavljanje aktivnosti u nadležnoj instituciji – pravnom subjektu u kojoj se kandiduju.

**Posebni uslovi:**

1. da imaju najmanje srednju stručnu spremu;
2. da imaju radno iskustvo od najmanje 5 godina za srednju stručnu spremu, odnosno najmanje 3 godine ako imaju višu ili visoku stručnu spremu;
3. da nisu predsjednici ili članovi Nadzornog ili Upravnog odbora u drugom pravnom licu sa većinskim državnim kapitalom;
4. komunikativne i kreativne sposobnosti za savjesno, odgovorno i odlučno vođenje upražnjenih pozicija;
5. sposobnost nepristranog donošenja odluke;
6. prilagodljivost timskom radu;
7. sposobnost tumačenja ekonomskih, tehnoloških i pravnih analiza i propisa;
8. rezultati rada ostvareni tokom prethodnog radnog angažovanja;
9. preporuke ranijih neposrednih rukovodilaca;
10. poželjno poznavanje stranih jezika prema prirodi posla koje treba obavljati.

Prilikom izbora uzet će se u obzir priznanja i rezultati koje su kandidati do sada stekli, te će voditi računa o spolnoj i nacionalnoj strukturi izabranih kandidata.

1. **Potrebni dokumenti**

Kandidati koji se prijavljuju na poziciju predsjednika i članova skupština Javnih preduzeća čiji je osnivač Općina Vareš dužni su uz prijavu na Javni oglas priložiti sljedeću dokumentaciju.

1. kraću biografiju;
2. uvjerenje o državljanstvu (original ili ovjerenu kopiju);
3. ovjerenu kopiju diplome;
4. uvjerenje da se ne vodi krivični postupak (original ili ovjerenu kopiju) ne starije od tri mjeseca;
5. uvjerenje da nisu osuđivani za krivično djelo ili privredni prestup (original ili ovjerenu kopiju) ne starije od tri mjeseca;
6. potvrdu o radnom stažu;
7. potvrda (CIPS) o prebivalištu za kandidate Skupština pod brojem 1. i 2. tačka **I**.;
8. uvjerenje o zaposlenosti u Jedinstvenom općinskom organu Općine Vareš (za kandidate u Skupštine pod brojem 1., 2. i 3. tačke **I**.);
9. preporuku ranijih neposrednih rukovodilaca;
10. ovjerenu izjavu kojom se dokazuju opći uslovi (tačke **c,d,e,f,g,i**) i posebni uslovi (tačka **c**).
11. **Ostale napomene**

Dokaz da kanditat nije osuđivan za krivično djelo i za privredni prestup nespojive sa dužnošću u instituciji – pravnom subjektu u kojem se kandiduje, pet (5) godina od dana pravosnažnosti presude isključujući vrijeme zatvorske kazne **(pod tačkom „h)“ općih uslova iz oglasa)**, službeno će se zatražiti za kandidate koji budu predloženi za konačno imenovanje.

Oglas za podnošenje prijava ostaje otvoren 15 dana od dana objavljivanja oglasa i računa se od datuma posljednje objave.

Podnosioci prijave u prijavi na oglas obavezno trebaju navesti Skupštinu javnog preduzeća u koju se prijavljuju.

Podnosioci prijava s kojima se ne stupi u kontakt u roku od 8 (osam) dana od isteka roka za podnošenje prijava neće biti razmatrani u daljem procesu imenovanja.

Svi kandidati koji budu stavljeni na listu sa užim izborom biće pozvani na intervju pred Komisijom za izbor u regulirane organe. Prije intervjua kandidati su dužni dati podatke o ranijim neposrednim rukovodiocima od kojih se mogu dobiti preporuke i informacije o kandidatima i popuniti obrazac u kojem će iznijeti bilo koje pitanje koje bi mogli dovesti do sukoba interesa u slučaju da dođe do njegovog imenovanja.

Obrasci se mogu popuniti neposredno prije intervjua.

Nakon intervjua Komisija će putem pisane preporuke predložiti rang – listu sa najboljim kandidatima i listu dostaviti ovlaštenom javnom službeniku - Općinskom vijeću.

Bilo koji kandidat ili bilo koje drugo lice – član javnosti može podnijeti prigovor na konačno imenovanje ako vjeruje da u procesu imenovanja nisu ispoštovani principi utvrđeni Zakonom o ministarskim, vladinim i drugim imenovanjima FBiH.

Prigovor na konačna imenovanja podnosi se ovlaštenom javnom službeniku – Općinskom vijeću, a kopija se dostavlja Ombudsmenu za ljudska prava BiH.

Javni oglas će biti objavljen u jednom sredstvu javnog informisanja koji izlazi na području Bosne i Hercegovine, na web stranici Općine Vareš, na oglasnoj tabli Općine Vareš i na oglasnim tablama javnih preduzeća.

Nepotpune i neblagovremene prijave neće se uzimati u razmatranje.

Prijave za Javni oglas dostaviti u zatvorenoj koverti sa naznakom:

**„JAVNI OGLAS ZA IZBOR I IMENOVANJE**

**PREDSJEDNIKA I ČLANOVA SKUPŠTINA**

**JAVNIH PREDUZEĆA ČIJI JE OSNIVAČ**

**OPĆINA VAREŠ – NE OTVARAJ“**

na slijedeću adresu:

**KOMISIJA ZA IZBOR U REGULIRANE ORGANE**

**OPĆINSKOG VIJEĆA VAREŠ**

**Ulica: Zvijezda br. 34**

**71330 VAREŠ**

**KOMISIJA ZA IZBOR**

**U REGULIRANE ORGANE**